ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
18 ก.พ. 2559

สรุปภาวะตลาดภาคเช้า : ทดสอบ 1300 จุด – SET ช่วงเช้าฟื้นตัวขึ้นสดสอบแนวต้านสำคัญที่ 1300 จุด ตามแนวโน้มดัชนีตลาดหุ้นในภูมิภาคที่ปรับตัวขึ้นกันถ้วนหน้าจากการฟื้นตัวของราคาน้ำมันดิบเมื่อคืนนี้ แต่อย่างไรก็ดี SET ยังไม่สามารถยืนเหนือแนวต้านสำคัญดังกล่าวได้และอ่อนตัวลงมาก่อนปิดตลาดภาคเช้าที่ระดับ 1296.44 จุด +7.97 จุด หรือ +0.6% ด้วยมูลค่าซื้อขายระดับ 2.4 หมื่นลบ. หุ้นกลุ่มหลักที่ปรับตัวขึ้นหนุนตลาดได้แก่ อิเลคทรอนิกส์ +2.4%, ขนส่ง +2.1% และพลังงาน +1.5% ในขณะที่ ก่อสร้าง -2.8% และสื่อและสิ่งพิมพ์ -1.4% ปรับตัวลงกดดันตลาด ด้านค่าเงินบาทกลับมาแข็งค่าเล็กน้อย ล่าสุดอยู่ในกรอบ 35.50-35.60 บาท
 
กลยุทธ์ที่แนะนำ : ช่วงบ่าย: คาดช่วงบ่ายแกว่งในกรอบแคบต่อจากช่วงเช้า หากสามารถฟื้นตัวขึ้นเหนือแนวต้านสำคัญที่ 1300 จุดได้อีกครั้ง จะเป็นสัญญาณและ sentiment เชิงบวกต่อแนวโน้มการลงทุนได้ในวันพรุ่งนี้และวันต่อๆไปได้ ด้านการปรับตัวลงมีแนวรับที่ระดับ 1275 และ 1267 จุด แนะนักลงทุนเก็งกำไรจากการแกว่งตัวของดัชนีและการปรับตัวขึ้นของราคาน้ำมัน หุ้นแนะนำทางเทคนิคบ่ายนี้ได้แก่ BH (รับ 208 ต้าน 215 cut 205) และ DELTA (รับ 77.50 ต้าน 80.50 cut 74.50)
 